Škoda Auto, hlavný partner Tour de France Femmes avec Zwift, zabezpečí pre preteky elektrifikované vozidlá

**› Škoda Auto poskytne organizátorom 32 plne elektrických a plug-in hybridných modelov, riaditeľka pretekov Marion Rousseová zasadne do nového „červeného vozidla“ Enyaq**

**› Na štart rekordne dlhého podujatia sa postaví 154 pretekárok z 22 tímov, ktoré prejdú Francúzskom z bretónskeho mesta Vannes až do horského strediska Châtel**

**› Škoda sponzoruje zelený dres pre vedúcu pretekárku bodovacej klasifikácie a pripomína si svoje 130. výročie trofejou z oddelenia Škoda Design pre víťazku tejto disciplíny**

**› Automobilka podporuje ženskú Tour od jej vzniku v roku 2022 ako oficiálny hlavný partner a dodávateľ vozového parku**

Bratislava, 25. júla 2025 **– Škoda Auto je už štvrtý rok po sebe oficiálnym hlavným partnerom celosvetovo najprestížnejších ženských cyklistických pretekov Tour de France Femmes avec Zwift. Tento rok sa konajú od 26. júla do 3. augusta a celkovo 154 pretekárok z 22 tímov vyrazí na trasu, ktorá je tento rok dlhšia a náročnejšia než kedykoľvek predtým: 1 165 kilometrov rozdelených do deviatich etáp naprieč Francúzskom, z Bretónska na západe až do Álp na východe. Vďaka úsekom vo Francúzskom stredohorí (Massif Central) a Savojských Alpách tento rok pretekárky nastúpajú rekordných 17 240 výškových metrov. Škoda Auto poskytne organizátorom 32 plne elektrických a plug-in hybridných vozidiel. Riaditeľka pretekov Marion Rousseová bude na priebeh podujatia dohliadať z nového plne elektrického modelu Enyaq v pozícii „červeného vozidla“. Fanúšikovia môžu informácie o pretekoch a zákulisné správy sledovať na stránke** [**WeLoveCycling.com**](https://www.welovecycling.com/cs/)**, kde sú pod heslom „Nájdi svoju Tour“ pripravené tipy a rady. Ďalšie novinky a zaujímavosti ponúkne aj nový klub na instagramovom profile WLC Magazine.**

**Martin Jahn, člen predstavenstva spoločnosti Škoda Auto pre predaj a marketing**, hovorí: *„Sme hrdí na naše dlhodobé partnerstvo so spoločnosťou A.S.O. a na to, že sme súčasťou Tour de France Femmes avec Zwift od jej vzniku. Cyklistika je neoddeliteľnou súčasťou našej DNA už 130 rokov. Tento rok dodávame flotilu výhradne elektrických a plug-in hybridných vozidiel. Vlani ženská Tour dosiahla už druhý rok po sebe viac než 80 miliónov hodín vysielania v siedmich európskych krajinách a na sociálnych sieťach oslovila 2,5 milióna fanúšikov. Je inšpirujúce sledovať, ako ženská cyklistika získava čoraz väčšiu pozornosť. Teší nás, že sme súčasťou tohto podujatia a že sa môžeme spojiť s fanúšikmi prostredníctvom platformy WeLoveCycling.“*

**Škoda Auto na najnáročnejšej ženskej Tour v histórii**

Tohtoročná Tour de France Femmes avec Zwift bude svojou dĺžkou aj profilom doposiaľ najnáročnejším ročníkom. Škoda Auto podporuje tieto preteky od prvého ročníka ako oficiálny hlavný partner a tento rok dodá organizátorom flotilu 32 elektrifikovaných modelov: plne elektrické modely Enyaq a plug-in hybridné verzie modelu Superb iV. Nový Enyaq v patričnej úprave a s bohatým komunikačným vybavením bude v úlohe „červeného vozidla“ slúžiť aj riaditeľke pretekov – Marion Rousseová z neho bude dohliadať na priebeh na čele pelotónu.

**Škoda sponzorom zeleného dresu a autorom trofeje**

Škoda Auto je tradičným sponzorom zeleného dresu pre priebežne vedúcu pretekárku bodovacej klasifikácie a dodávateľom trofeje pre celkovú víťazku tejto súťaže. Tohtoročný pohár zo zeleného krištáľu ozdobí špeciálne logo Škoda pripomínajúce 130. výročie založenia automobilky. Autorom návrhu je oddelenie Škoda Design**.**

**Špeciálne vozidlá a platforma WeLoveCycling prepoja fanúšikov cyklistiky so značkou Škoda**

Počas pretekov budú môcť fanúšikovia navštíviť pojazdnú kaviareň v elektromobile Škoda Elroq. Okrem toho Škoda predstaví predvádzací model Elroq Respectline, ktorý zdôrazňuje hodnoty značky, ako sú rešpekt, rozmanitosť a inklúzia.

Fanúšikovia majú možnosť sledovať priebeh pretekov a čerpať zákulisné informácie na webe [WeLoveCycling.cz](https://www.welovecycling.com/cs/), kde budú pod heslom „Nájdi svoju Tour“ pripravené tipy, rady a súťaže. Novinky doplní aj nový klub platformy na Instagrame.

**Cyklistika ako súčasť historického dedičstva aj budúcnosti spoločnosti Škoda Auto**

Bicykle sú so značkou Škoda Auto späté už 130 rokov a podpora cyklistiky je jedným z pilierov sponzorských aktivít. Škoda Auto vlani predĺžila [partnerstvo s usporiadateľskou agentúrou A.S.O. do roku 2028](https://www.skoda-storyboard.com/sk/tlacova-sprava/skoda-auto-predlzuje-partnerstvo-s-tour-de-france-a-tour-de-france-femmes-avec-zwift-do-roku-2028/) a súčasťou dohody je podpora viacerých špičkových pretekov pre mužov aj ženy každý rok. Súčasťou zmluvy sú najvýznamnejšie etapové preteky ako Tour de France a Vuelta a España, ale aj tradičné podujatia Paríž–Roubaix či Liège –Bastogne– Liège.

V máji tohto roku Škoda oznámila, že sa pre nasledujúce dve sezóny stáva partnerom ďalších vrcholných podujatí Medzinárodnej cyklistickej únie (UCI): Majstrovstiev sveta v horskej cyklistike a Majstrovstiev sveta v gravel cyklistike. Okrem toho Škoda Auto sponzoruje aj svoje domáce české cyklistické podujatia, ako sú L’Etape Czech Republic by Tour de France, Road Classics či Prima Cup.

**Pre ďalšie informácie, prosím, kontaktujte:**

**Zuzana Kubíková**, PR manager Škoda Auto Slovensko s.r.o.

M: +421 904 701 339

[zuzana.kubikova2@skoda-auto.sk](mailto:zuzana.kubikova2@skoda-auto.sk)

Obrázok, na ktorom je koleso, vozidlo, pozemné vozidlo, pneumatika

Obsah vygenerovaný umelou inteligenciou môže byť nesprávny.

|  |  |  |  |
| --- | --- | --- | --- |
| Výsledek obrázku pro twitter facebook instagram logo | [/SkodaAutoSK](https://www.facebook.com/SkodaAutoSK) | Výsledek obrázku pro twitter facebook instagram logo | /[SkodaAutoSK](http://www.instagram.com/SkodaAutoSK) |

**Video a fotografie k téme:**

|  |  |
| --- | --- |
|  | **Video: Škoda Auto, hlavný partner Tour de France Femmes avec Zwift, zabezpečí pre preteky elektrifikované vozidlá**  Upútavka Škoda Auto k štartu Tour de France Femmes avec Zwift s ambasádorkou značky Lisou Brennauer.  [Download](https://www.skoda-storyboard.com/sk/tlacova-sprava/skoda-auto-hlavny-partner-tour-de-france-femmes-avec-zwift-zabezpeci-pre-preteky-elektrifikovane-vozidla/attachment/video-skoda-auto-supports-tour-de-france-femmes-avec-zwift-as-the-main-partner-1_3857d567/) **Zdroj: WeLoveCycling.com** |

|  |  |
| --- | --- |
|  | **Škoda Auto, hlavný partner Tour de France Femmes avec Zwift, zabezpečí pre preteky elektrifikované vozidlá**  Organizátori využijú 32 plne elektrických a plug-in hybridných modelov Škoda Enyaq a Superb iV, riaditeľka pretekov Marion Rousseová zasadne do nového „červeného vozidla“ Enyaq.  [Download](https://www.skoda-storyboard.com/sk/tlacova-sprava/skoda-auto-hlavny-partner-tour-de-france-femmes-avec-zwift-zabezpeci-pre-preteky-elektrifikovane-vozidla/) **Zdroj: Škoda Auto** |

|  |  |
| --- | --- |
|  | **Škoda Auto, hlavný partner Tour de France Femmes avec Zwift, zabezpečí pre preteky elektrifikované vozidlá**  Škoda Auto je tradičným sponzorom zeleného dresu pre priebežne vedúcu pretekárku bodovacej klasifikácie a dodávateľom trofeje pre celkovú víťazku tejto súťaže. Tohtoročný pohár zo zeleného krištáľu ozdobí špeciálne logo Škoda pripomínajúce 130. výročie založenia automobilky. Autorom návrhu je oddelenie Škoda Design.  [Download](https://www.skoda-storyboard.com/sk/tlacova-sprava/skoda-auto-hlavny-partner-tour-de-france-femmes-avec-zwift-zabezpeci-pre-preteky-elektrifikovane-vozidla/) **Zdroj: Škoda Auto** |

**Škoda Auto**

› sa v novom desaťročí úspešne riadi stratégiou „Next Level Škoda Strategy“;

› sa usiluje o to, aby sa do konca dekády pomocou atraktívnych ponúk vo vstupných segmentoch a vďaka ďalším modelom s elektrickým pohonom zaradila medzi tri najpredávanejšie značky v Európe;

› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;

› v súčasnosti zákazníkom ponúka 12 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Slavia, Kylaq a Kushaq;

› v roku 2024 dodala zákazníkom po celom svete viac ako 926 600 vozidiel;

› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov;

› ako značka koncernu Volkswagen samostatne vyvíja a vyrába pre ďalšie značky koncernu komponenty ako batériové systémy pre platformu MEB, motory a prevodovky;

› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom.

› celosvetovo zamestnáva viac než 40 000 ľudí a je aktívna na viac ako 100 trhoch.